**Pašvaldības sociālā palīdzība 2023. gadā**

***Pamata sociālās palīdzības pabalsti***[[1]](#footnote-1) ir:

1. garantētā minimālā ienākuma (GMI) pabalsts;
2. mājokļa pabalsts.
3. ***GMI pabalsta apmēru aprēķina*** kā ***starpību*** starp GMI sliekšņu summu mājsaimniecībai un mājsaimniecības kopējiem ienākumiem, izmantojot šādu formulu:

**Pgmi = (GMI1 + GMI2 x N) – I,** kur

Pgmi – pabalsta apmērs;

GMI1 – garantētā minimālā ienākuma slieksnis pirmajai vai vienīgajai personai mājsaimniecībā;

GMI2 – garantētā minimālā ienākuma slieksnis katrai nākamajai personai mājsaimniecībā;

N – pārējo personu skaits mājsaimniecībā;

I – mājsaimniecības kopējie ienākumi.

Garantēto minimālo ienākumu (GMI) slieksnis ir **20 %** no ienākumu mediānas.[[2]](#footnote-2)

GMI slieksnis no 01.07.2023. ir **125 *euro*** pirmajai vai vienīgajai personai mājsaimniecībā un **87,50 *euro*** pārējām personām mājsaimniecībā.

Minimālo ienākumu sliekšņu apmērus mājsaimniecībai aprēķina, piemērojot attiecīgajam ienākumu slieksnim šādus koeficientus:

* pirmajai vai vienīgajai personai mājsaimniecībā — koeficientu 1;
* pārējām personām mājsaimniecībā — koeficientu 0,7.[[3]](#footnote-3)

1. ***Mājokļa pabalsta apmēru aprēķinā*** kā***starpība*** starp GMI sliekšņu summu mājsaimniecībai, kas ***reizināta ar attiecīgu*** ***koeficientu***, un normatīvajos aktos noteiktajiem izdevumiem par mājokli un mājsaimniecības kopējiem ienākumiem, izmantojot šādu formulu:

**Pmaj = (GMI1+ GMI2 x N) x KOEF + K – I**, kur

Pmaj – pabalsta apmērs;

(GMI1 + GMI2 x N) – garantētā minimālā ienākuma sliekšņu summa mājsaimniecībai:  
GMI1 – garantētā minimālā ienākuma slieksnis pirmajai vai vienīgajai personai mājsaimniecībā;

GMI2– garantētā minimālā ienākuma slieksnis katrai nākamajai personai mājsaimniecībā;

N – pārējo personu skaits mājsaimniecībā;

KOEF – koeficients, kas noteikts normatīvajos aktos par sociālajiem pakalpojumiem un sociālo palīdzību;

K – rēķinos vai kvītīs aprēķinātā maksājumu  summa par attiecīgo periodu (nepārsniedzot šo noteikumu [3.](https://likumi.lv/ta/id/319717#piel3) pielikumā[[4]](#footnote-4) norādīto vai pašvaldības saistošajos noteikumos noteikto izdevumu summu);

I – mājsaimniecības kopējie ienākumi (ieskaitot attiecīgajā mēnesī saņemto garantētā minimālā ienākuma pabalsta apmēru).

Mājokļa pabalsta apmēru aprēķina, ņemot vērā šādus ***izdevumus***[[5]](#footnote-5):

* par dzīvojamās telpas lietošanu (īres maksa, izdevumi par obligāti veicamajām pārvaldīšanas darbībām);
* par pakalpojumiem, kas saistīti ar dzīvojamās telpas lietošanu (siltumenerģija apkures un karstā ūdens nodrošināšanai, elektroenerģija, ūdens, dabasgāze, kanalizācijas vai asenizācijas nodrošināšana, sadzīves atkritumu apsaimniekošana), ja tie nav ietverti īres maksā vai nepieciešamajos izdevumos par obligāti veicamajām pārvaldīšanas darbībām;
* ar telekomunikāciju pakalpojumiem un internetu saistītos izdevumus, kā arī izdevumus par ūdens skaitītāju uzstādīšanu un verifikāciju.

Lai mājsaimniecībai aprēķinātu mājokļa pabalsta apmēru, GMI sliekšņu summai no 01.06.2023. piemēro šādus koeficientus[[6]](#footnote-6):

1) atsevišķi dzīvojošai pensijas vecuma personai vai atsevišķi dzīvojošai personai ar invaliditāti — ***koeficientu 2,5***;

2) mājsaimniecībai, kurā ir tikai pensijas vecuma personas vai personas ar invaliditāti, — ***koeficientu 2;***

3) mājsaimniecībai, kurā ir pensijas vecuma personas vai personas ar invaliditāti un bērni, — ***koeficientu 2;***

4) pārējām mājsaimniecībām — ***koeficientu 1,5.***

***Papildu sociālās palīdzības pabalsti***[[7]](#footnote-7) ir:

1. pabalsts atsevišķu izdevumu apmaksai;
2. pabalsts krīzes situācijā.
3. ***Pabalstu atsevišķu izdevumu apmaksai*** piešķir par *trūcīgu* vai *maznodrošinātu* atzītai personai vai mājsaimniecībai un šo pabalstu mērķus, apmēru, piešķiršanas un izmaksas kārtību nosaka pašvaldība saistošajos noteikumos.

Pabalsta *mērķis* ir sniegt materiālu atbalstu personām sociālās funkcionēšanas un neatkarīgas dzīves nodrošināšanai, ietverot ***izdevumus***:

* veselības aprūpei;
* obligātajai izglītībai;
* apģērbam, apaviem.

1. ***Pabalsta krīzes situācijā*** apmēru, piešķiršanas un izmaksas kārtību nosaka pašvaldība saistošajos noteikumos.

Pabalsta *mērķis* ir operatīvi sniegt materiāl atbalstu ***ārēju notikumu radītu*** seku novēršanai vai mazināšanai.

**Krīzes situācija**[[8]](#footnote-8) ir situācija, kurā katastrofas vai *citu ārēju notikumu dēļ* personai vairs nav iespēju izmantot ierastos problēmu risināšanas veidus, pati saviem spēkiem tā nespēj pārvarēt šo notikumu radītās sekas un tai ir nepieciešama psihosociāla vai materiāla palīdzība.

Informāciju 18.07.2023.sagatavoja:

Maruta Pavasare, 67021661

Sociālā darba un sociālās palīdzības politikas departaments

[maruta.pavasare@lm.gov.lv](mailto:maruta.pavasare@lm.gov.lv)

1. Sociālo pakalpojumu un sociālās palīdzības likuma 35. panta pirmā daļa. [↑](#footnote-ref-1)
2. Sociālo pakalpojumu un sociālās palīdzības likuma 33. panta pirmā un otrā daļa. Minimālo ienākumu sliekšņus sociālās palīdzības sniegšanai nosaka procentuālā apmērā, noapaļotus līdz veseliem *euro*, no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī (turpmāk — ienākumu mediāna). [↑](#footnote-ref-2)
3. Sociālo pakalpojumu un sociālās palīdzības likuma 33. panta piektā daļa. [↑](#footnote-ref-3)
4. Ministru kabineta 2020. gada 17. decembra noteikumi Nr. 809 “*Noteikumi par mājsaimniecības materiālās situācijas izvērtēšanu un sociālās palīdzības saņemšanu”.* [↑](#footnote-ref-4)
5. Sociālo pakalpojumu un sociālās palīdzības likuma 35. panta trešā daļa. [↑](#footnote-ref-5)
6. Sociālo pakalpojumu un sociālās palīdzības likuma 35. panta piektā daļa. [↑](#footnote-ref-6)
7. Sociālo pakalpojumu un sociālās palīdzības likuma 35. panta otrā daļa. [↑](#footnote-ref-7)
8. Sociālo pakalpojumu un sociālās palīdzības likuma 1.panta 39.punkts. [↑](#footnote-ref-8)